A.

Priloga I se spremeni: 1. V oddelku 1 se besede „prilogah od II do XI“ nadomestijo z besedami „prilogah od II do XI in od XIII do XV“. 2. Oddelek 2 se spremeni: (a) Uvodni del se nadomesti z naslednjim: „V tej prilogi in prilogah od II do XV se uporabljajo opredelitve iz Direktive 2003/87/ES. Vendar pa v tej prilogi ‚upravljavec‘ pomeni upravljavca iz točke (f) člena 3 Direktive 2003/87/ES in operatorja zrakoplova iz točke (o) navedenega člena.“ (b) odstavek 1 se spremeni: (i) točka (c) se nadomesti z naslednjim: „(c) ‚vir emisije‘ pomeni ločeno razpoznavni del (točka ali postopek) v napravi, iz katere se spuščajo ustrezni toplogredni plini, ali za letalske dejavnosti posamezni zrakoplov;“ (ii) točka (e) se nadomesti z naslednjim: „(e) ‚metodologija spremljanja‘ pomeni vsoto pristopov, ki jih uporabi upravljavec ali operator zrakoplova za določitev emisij posamezne naprave ali letalske dejavnosti;“ (iii) v točki (f) se beseda „naprave“ nadomesti z besedami „naprave ali operatorja zrakoplova“; (iv) točka (g) se nadomesti z naslednjim: „(g) ‚stopnja‘ pomeni poseben element metodologije za določanje podatkov o dejavnosti, faktorjev emisije, letne emisije, povprečne letne emisije na uro in faktorjev oksidacije ali pretvorbe ter za koristni tovor;“ (v) točka (i) se nadomesti z naslednjim: „(i) ‚poročevalno obdobje‘ pomeni eno koledarsko leto, v katerem je treba spremljati emisije ali podatke o tonskih kilometrih in o njih poročati;“ (vi) v točki (j) se obdobje na koncu nadomesti z naslednjim: „; za letalske dejavnosti obdobje trgovanja pomeni obdobje iz člena 3c(1) in (2) navedene direktive.“; (c) v odstavku 2 se točka (h) nadomesti z naslednjim: „(h) ‚komercialno standardno gorivo‘ pomeni mednarodno standardizirana komercialna goriva, ki imajo interval zaupanja 95 % z največ ± 1 % za posamezno kalorično vrednost, vključno s plinskim oljem, lahkim kurilnim oljem, bencinom, oljem za svetilke, kerozinom, etanom, propanom, butanom, kerozinom (jet A1 ali jet A) in bencinom (Jet B) za reaktivne motorje ter letalskim bencinom (AvGas).“ (d) Odstavek 4 se spremeni: (i) zadnji stavek točke (a) se nadomesti z naslednjim: „Za naprave ali operatorje zrakoplovov brez teh podatkov se za referenco uporabljajo podatki iz reprezentativnih naprav ali od operatorjev zrakoplovov, ki izvajajo enake ali primerljive dejavnosti, in izmerijo glede na njihovo zmogljivost;“ (ii) točka (c) se nadomesti z naslednjim: „(c) ‚tokovi vira de minimis‘ pomeni skupino manjših tokov vira, ki jih izbere upravljavec in skupaj izpustijo 1 kilotono fosilnega CO2 ali manj na leto ali prispevajo manj kot 2 % (do skupnega največjega prispevka 20 kiloton fosilnega CO2 na leto) k skupni letni emisiji fosilnega CO2 te naprave ali operatorja zrakoplova pred odštetjem prenesenega CO2, kar je najvišje glede na absolutne emisije;“ (iii) točka (e) se nadomesti z naslednjim: „(e) ‚manjši tokovi vira‘ pomeni tiste tokove vira, za katere upravljavec določi, da bodo skupaj izpustili 5 kiloton fosilnega CO2 ali manj na leto ali prispevali manj kot 10 % (do skupnega največjega prispevka 100 kiloton fosilnega CO2 na leto) k skupni letni emisiji fosilnega CO2 naprave ali operatorja zrakoplova pred odštetjem prenesenega CO2, kar je višje glede na absolutno emisijo;“; (e) odstavek 5 se spremeni: (i) točka (e) se nadomesti z naslednjim: „(e) ‚zadostna zanesljivost‘ pomeni visoko, toda ne absolutno stopnjo zanesljivosti, ki je pozitivno izražena v mnenju pri preverjanju, da je preverjeno poročilo o emisijah brez bistveno napačnih navedb in da naprava ali operator zrakoplova nima bistvenih neskladnosti;“ (ii) točka (g) se nadomesti z naslednjim: „(g) ‚stopnja zanesljivosti‘ pomeni stopnjo, do katere preveritelj zaupa v zaključke preverjanja, da je bilo ugotovljeno, ali so informacije o napravi ali operatorju zrakoplova, sporočene v letnem poročilu o emisijah, brez bistveno napačnih navedb;“ (iii) v odstavku 5 se točki (h) in (i) nadomestita z naslednjim: „(h) ‚neskladnost‘ pomeni namerno ali nenamerno dejanje ali opustitev dejanja preverjane naprave ali operatorja zrakoplova, ki je v nasprotju z zahtevami načrta za spremljanje, ki ga je odobril pristojni organ v skladu z dovoljenjem naprave ali v skladu s členom 3g Direktive 2003/87/ES; (i) ‚bistvena neskladnost‘ pomeni, da bi pristojni organ zaradi neskladnosti zahtev v načrtu za spremljanje, ki ga je odobril pristojni organ v skladu z dovoljenjem naprave ali v skladu s členom 3g Direktive 2003/87/ES, drugače obravnaval napravo ali operatorja zrakoplova;“ (f) doda se naslednji odstavek 6: „6. V zvezi z emisijami in podatki o tonskih kilometrih iz letalskih dejavnosti se uporabljajo naslednje opredelitve: (a) ‚izhodiščno letališče‘ pomeni letališče, na katerem se začne polet, ki pomeni letalsko dejavnost iz Priloge I k Direktivi 2003/87/ES; (b) ‚ciljno letališče‘ pomeni letališče, na katerem se konča polet, ki pomeni letalsko dejavnost iz Priloge I k Direktivi 2003/87/ES; (c) ‚letališči vzleta in pristanka‘ pomeni par letališč, ki ga sestavljata izhodiščno in ciljno letališče; (d) ‚dokumentacija o masi in ravnotežju‘ pomeni dokumentacijo, kakor je opredeljena pri mednarodnem ali nacionalnem izvajanju Standardov in priporočenih praks (SARP), kot je določeno v Prilogi 6 (Uporaba zrakoplovov) k Čikaški konvenciji (1), skupaj z opredelitvijo v Uredbi Sveta (EGS) št. 3922/91 (‚EU-OPS’), kakor je bila spremenjena z Uredbo Komisije (ES) št. 859/2008 z dne 20. avgusta 2008, v poddelu J Priloge III, ali z ustreznimi mednarodnimi predpisi; (e) ‚potniki‘ pomeni osebe na krovu zrakoplova med letom brez članov posadke; (f) ‚koristni tovor‘ pomeni skupno maso tovora, pošte, potnikov in prtljage na krovu zrakoplova med letom; (g) ‚razdalja‘ pomeni razdaljo velikega kroga med izhodiščnim in ciljnim letališčem, vključno z dodatnim fiksnim faktorjem 95 km; (h) ‚tonski kilometer‘ pomeni tono koristnega tovora, prevoženo na razdalji enega kilometra. 3. Oddelek 3 se spremeni: (a) V drugem odstavku se beseda „napravi“ nadomesti z besedami „napravi in operatorju zrakoplova“; (b) peti odstavek se nadomesti z naslednjim: „Točnost. Zagotovi se, da določanje količine emisije sistematično ni nad ali pod resničnimi emisijami. Viri negotovosti se določijo in zmanjšajo, kolikor je mogoče. Treba si je prizadevati, da izračuni in meritve emisij odražajo največjo dosegljivo točnost. Upravljavec poskrbi za zadostno zagotavljanje celovitosti sporočenih emisij, ki se določijo. Emisije se določajo z ustreznimi metodologijami spremljanja iz teh smernic. Vsa merilna ali druga preskuševalna oprema, ki se uporablja za sporočanje podatkov, dobljenih s spremljanjem, se ustrezno uporablja, vzdržuje in kalibrira ter pregleduje. Preglednice in drugi pripomočki, ki se uporabljajo za shranjevanje in vodenje podatkov o spremljanju, so brez napak. Sporočene emisije in z njimi povezana razkritja so brez bistveno napačnih navedb, se izogibajo pristranskosti pri izbiri in predstavitvi informacij ter zagotavljajo verodostojno in uravnoteženo upoštevanje emisij naprave ali operatorja zrakoplova.“; (c) v šestem odstavku se tretji stavek nadomesti z naslednjim: „Metodologija spremljanja sama logično in preprosto opisuje navodila upravljavcu ter se izogiba podvajanju napora in upošteva obstoječe sisteme na napravi ali sisteme, ki jih uporablja operator zrakoplova.“ 4. Oddelek 4.1 se spremeni: (a) prvi odstavek se nadomesti z naslednjim: „Postopek spremljanja in poročanja o napravi ali operatorju zrakoplova vključuje vse ustrezne emisije toplogrednih plinov iz vseh virov emisij in/ali tokov virov, ki spadajo pod dejavnosti, ki se izvajajo v napravi ali jih izvaja operator zrakoplova in so navedeni v Prilogi I k Direktivi 2003/87/ES, ter dejavnosti in toplogredne pline, ki jih vključi država članica v skladu s členom 24 Direktive 2003/87/ES. Operatorji zrakoplovov nadalje zagotovijo uporabo dokumentiranih postopkov, ki spremljajo kakršne koli spremembe na seznamu virov emisij, kot je zakup ali nakup zrakoplova, in s tem zagotavljajo popolnost podatkov o emisijah in izogibanje dvojnemu štetju.“; (b) v drugem odstavku se drugi stavek nadomesti z naslednjim: „Zato se v dovoljenju navedejo vsi viri emisij in tokov virov iz dejavnosti iz Priloge I k Direktivi 2003/87/ES, ki se bodo spremljali in katerih se bo poročalo; oziroma se jih za letalske dejavnosti vključi v načrt za spremljanje.“; (c) tretji odstavek se nadomesti z naslednjim: „Emisije iz mobilnih motorjev z notranjim izgorevanjem, namenjenih za prevoz, so izključene iz ocen emisij naprav.“. 5. Prvi stavek oddelka 4.2 se nadomesti z naslednjim: „Priloga IV k Direktivi 2003/87/ES dovoljuje določanje emisij naprav z uporabo:“. 6. Oddelek 4.3 se spremeni: (a) v prvem odstavku se doda naslednji stavek: „V skladu s členom 3g navedene direktive operatorji zrakoplovov predložijo pristojnemu organu načrt za spremljanje, ki določa ukrepe za spremljanje in sporočanje emisij in podatkov o tonskih kilometrih.“; (b) tretji odstavek se nadomesti z naslednjim: „Pristojni organ preveri in odobri načrt za spremljanje, ki ga pripravi upravljavec, pred začetkom poročevalnega obdobja in ponovno po kakršni koli bistveni spremembi metodologije spremljanja, ki se izvaja v napravi ali jo izvaja operator zrakoplova. Kadar to zahteva priloga za specifično dejavnost, je treba načrt za spremljanje predložiti do določenega datuma ob uporabi standardne predloge.“ 7. Oddelek 5 se spremeni: (a) tretji odstavek oddelka 5.1 pod naslovom ‚Emisije iz izgorevanja goriv‘ se nadomesti z naslednjim: „Podatki o dejavnosti temeljijo na porabi goriva. Količina porabljenega goriva se izrazi v vsebovani energiji kot TJ, razen če je drugače določeno v teh smernicah. Uporaba neto kalorične vrednosti se šteje za nepotrebno za nekatere specifične dejavnosti, če priloga za specifično dejavnost kaže, da je s podobno stopnjo točnosti mogoče uporabiti faktorje emisije, izražene kot t CO2 na tono goriva. Količina porabljenega goriva se izrazi kot t CO2/TJ, razen če je drugače določeno v teh smernicah. Med zgorevanjem goriva ne oksidira ves ogljik v gorivu v CO2. Nepopolna oksidacija nastane zaradi neučinkovitosti procesa izgorevanja, pri katerem nekaj ogljika, ki ne zgori ali delno oksidira, ostane v obliki saj ali pepela. Neoksidirani ali delno oksidiran ogljik se upošteva v faktorju oksidacije, ki se izrazi kot frakcija. Faktor oksidacije se izrazi kot frakcija ena. Formula za izračun je:“; (b) v oddelku 5.2 se prvi stavek nadomesti z naslednjim: „Smernice za specifične dejavnosti iz prilog od II do XI ter prilog XIV in XV vsebujejo posebne metodologije za določanje naslednjih spremenljivk: podatkov o dejavnosti (ki vsebuje dve spremenljivki pretok goriva/materiala in neto kalorično vrednost), faktorjev emisije, podatkov o sestavi, faktorjev oksidacije in faktorjev pretvorbe ter koristnega tovora.“; (c) naslov oddelka 5.3 se nadomesti z naslednjim: (d) naslov oddelka 5.4 se nadomesti z naslednjim: (e) drugi odstavek oddelka 5.5 se nadomesti z naslednjim: „Da se dosežeta večja preglednost in čim večja mogoča skladnost z nacionalnimi registri toplogrednih plinov, se uporaba faktorjev emisije za gorivo, ki se izrazi kot t CO2/t namesto t CO2/TJ za emisije iz izgorevanja goriv, omeji na primere, v katerih bi upravljavec drugače imel nerazumno visoke stroške, in primere, opredeljene v prilogah za specifične dejavnosti k tem smernicam.“ 8. Naslov oddelka 6 se nadomesti z naslednjim: 9. Oddelek 7.1 se spremeni: (a) drugi odstavek se nadomesti z naslednjim: „Po metodologiji na podlagi izračunov, ob upoštevanju določb iz oddelka 5.2, pristojni organ odobri kombinacijo stopenj za vsak tok vira v napravi in poleg tega odobri vse druge podrobnosti metodologije spremljanja za to napravo, ki so navedene v dovoljenju naprave, ali, za letalske dejavnosti, v načrtu za spremljanje operatorja zrakoplova. S tem pristojni organ odobri negotovost, ki izhaja neposredno iz pravilne uporabe odobrene metodologije spremljanja, in dokaz te odobritve je vsebina dovoljenja ali, za letalske dejavnosti, vsebina odobrenega načrta za spremljanje. Navedba kombinacije stopenj v poročilu o emisijah predstavlja v Direktivi 2003/87/ES poročevalsko negotovost. Zato ni treba poročati o negotovosti, kadar je uporabljena metodologija na podlagi izračunov.“; (b) prvi stavek petega odstavka se nadomesti z naslednjim: „V vseh drugih primerih upravljavec zagotovi pisni dokaz ravni negotovosti, povezane z določanjem podatkov o dejavnosti za vsak tok vira, da se dokaže usklajenost s pragovi negotovosti iz prilog od II do XI ter prilog XIV in XV k tem smernicam.“ 10. Oddelek 8 se spremeni: (a) prvi odstavek se nadomesti z naslednjim: „Priloga IV k Direktivi 2003/87/ES navaja zahteve za poročanje o emisijah toplogrednih plinov iz naprav in operatorjev zrakoplovov. Oblika poročanja iz oddelka 14 te priloge in zahtevane informacije so podlaga za sporočanje količinskih podatkov, razen če je Komisija EU objavila enakovreden elektronski standardni protokol za letno poročanje. Kadar obliko poročanja določa priloga za specifično dejavnost, je treba za poročanje uporabiti to obliko poročanja in informacije, ki jih zahteva.“; (b) enajsti odstavek se nadomesti z naslednjim: „Zaradi doseganja skladnosti med podatki, ki se sporočajo v skladu z Direktivo 2003/87/ES, in podatki, ki jih sporočajo države članice na podlagi Okvirne konvencije ZN o spremembi podnebja, ter drugimi podatki o emisijah, ki se sporočajo za Evropski register izpustov in prenosov onesnaževal (EPRTR), se vsaka dejavnost, ki se izvaja v napravi ali operatorju zrakoplova, označi z oznako, če je primerno, iz naslednjih dveh sistemov poročanja:“. 11. Oddelek 9 se spremeni: (a) prvi in drugi odstavek se nadomestita z naslednjim: „Upravljavec dokumentira in arhivira podatke, pridobljene pri spremljanju naprave ali operatorja zrakoplova iz vseh virov emisije in/ali tokov vira, ki spadajo pod dejavnosti, naštete v Prilogi I k Direktivi 2003/87/ES, o emisijah toplogrednih plinov v zvezi s temi dejavnostmi. Dokumentirani in arhivirani podatki, pridobljeni pri spremljanju, zadoščajo za preverjanje letnega poročila o emisijah iz naprave ali operatorja zrakoplova, ki ga upravljavec predloži na podlagi člena 14(3) Direktive 2003/87/ES, v skladu z merili iz Priloge V k navedeni direktivi.“; (b) v četrtem odstavku se besedi „upravljavec naprave“ nadomestita z besedo „upravljavec“; (c) peta alinea petega odstavka se nadomesti z naslednjim: „— dokumentacijo o procesu zbiranja podatkov o dejavnosti za napravo ali operatorja zrakoplova in njene (njegove) tokove vira,“; (d) na koncu oddelka 9 se doda naslednji odstavek: „Za letalske dejavnosti se shranjujejo naslednje dodatne informacije: — seznam zrakoplovov v lasti ali zakupu in potrebni dokazi za popolnost tega seznama, — seznam letov v vsakem poročevalnem obdobju in potrebni dokazi za popolnost tega seznama, — podatki, uporabljeni za določitev koristnega tovora in razdalje, pomembni za leta, za katera se poročajo podatki o tonskih kilometrih, — dokumentacija o dostopu za podatkovne vrzeli, če je primerno, in podatki, uporabljeni za zapolnitev vrzeli podatkov, če so se pojavile.“. 12. Oddelek 10 se spremeni: (a) v tretjem odstavku oddelka 10.3.3 se beseda „napravo“ nadomesti z besedami „napravo ali operator zrakoplova“; (b) v oddelku 10.4.1 se tretji odstavek nadomesti z naslednjim: „Upravljavec preveritelju predloži poročilo o emisijah, izvod potrjenega načrta ali načrtov za spremljanje in vse druge ustrezne informacije.“; (c) v oddelku 10.4.2 se druga alinea točke (a) drugega odstavka nadomesti z naslednjim: „— razume vsako dejavnost, ki se izvaja v napravi ali operatorju zrakoplova, vire emisij, tokove vira v napravi ali ustrezne letalske dejavnosti operatorja zrakoplova, merilno opremo, ki se uporablja za spremljanje ali merjenje podatkov o dejavnosti, izvor in uporabo faktorjev emisije in faktorjev oksidacije/pretvorbe, kakršne koli druge podatke, ki se uporabljajo za izračun ali merjenje emisij, ter okolje, v katerem naprava ali operator zrakoplova deluje,“; (d) v oddelku 10.4.2 se Tabela 3 nadomesti z naslednjo tabelo: „Tabela 3 Raven pomembnosti: Naprave kategorije A in B ali operatorji zrakoplovov z letnimi emisijami, enakimi 500 kton CO2 ali manjšimi 5 % Naprave kategorije C ali operatorji zrakoplovov z letnimi emisijami, večjimi od 500 kton CO2 2 %“ 13. V tabeli 4 v oddelku 11 se po navedbi za „kerozin“ vstavijo naslednje nove navedbe: Gorivo Faktor emisije (tCO2/TJ) Neto kalorična vrednost (TJ/Gg) Smernice IPPC iz leta 2006 (razen biomase) Smernice IPPC iz leta 2006 „Letalski bencin (AvGas) 70,0 44,3 Bencin za reaktivne motorje (Jet B) 70,0 44,3 Kerozin za reaktivne motorje (jet A1 ali jet A) 71,5 44,1“ 14. V oddelku 13.5.2 se tretji stavek prvega odstavka nadomesti z naslednjim: „Zadevni laboratoriji in analitski postopki so navedeni v načrtu za spremljanje.“ 15. V oddelku 14 se prvi stavek prvega odstavka nadomesti z naslednjim: „Če ni drugače določeno v prilogi za specifično dejavnost, se kot podlaga za poročanje uporabljajo naslednje tabele ter se lahko prilagodijo glede na število dejavnosti, vrsto naprave, gorivo in procese, ki se spremljajo.“ 16. Oddelek 15 se spremeni: (a) V oddelku 15.1 se v rubriki tabele 1.A pred vrstico „4. Drugi sektorji“ vstavita naslednji vrstici: „3. Promet (a) Civilno letalstvo“ (b) V oddelku 15.1 se v rubriki tabele „OPOMBE“ po vrstici „Emisije CO2 iz biomase“ vstavi naslednja vrstica: „Mednarodni hrami, letalstvo“